Γιάννης Πάνου

Ο Γιάννης Πάνου (Παναγιωτόπουλος) (Τρίπολη Αρκαδίας, 1943 – Αθήνα, Κυριακή 11 Οκτωβρίου 1998) ήταν Έλληνας πεζογράφος.

Βιογραφία 
Γεννήθηκε στην Τρίπολη το 1943. Και οι δύο του γονείς κατάγονταν από τα Δολιανά Αρκαδίας. Σπούδασε πολιτικός μηχανικός στη Θεσσαλονίκη, στην οποία έζησε μέχρι το 1986. Δεν πήρε ποτέ το πτυχίο του καθώς στράφηκε στη λογοτεχνία. Έκανε την πρώτη του λογοτεχνική εμφάνιση το 1971, στην αντιδικτατορική έκδοση "Νέα Κείμενα". Το πρώτο του μυθιστόρημα με τίτλο "Από το στόμα της πόλης Remington..." κυκλοφόρησε το Μάιο του 1981. Δέχτηκε πολλές εγκωμιαστικές κριτικές και κυκλοφόρησε σε πολλές διαδοχικές εκδόσεις. Μετά από παύση πολλών ετών, κυκλοφόρησε το δεύτερο και τελευταίο του μυθιστόρημα με τίτλο "Ιστορία των μεταμορφώσεων".

Συνεργάστηκε επίσης με το περιοδικό "Το Τέταρτο", ξεναγώντας τους αναγνώστες στην πόλη του Τρίπολη, με τον δικό του, ιδιόμορφο τρόπο στο κείμενο "Τρίπολη, μια περιήγηση" (περ. Τέταρτο, τ. 20, 1986).

Υπήρξε ο σύντροφος στη ζωή της ηθοποιού και σκηνοθέτριας Ρούλας Πατεράκη, με την οποία συζούσαν στο Χαλάνδρι.

Απεβίωσε τον Οκτώβριο του 1998, σε ηλικία 55 χρονών. Κηδεύτηκε στην Αγία Ειρήνη Αθηνών. Ο πρώην Υπουργός Πολιτισμού, Ευάγγελος Βενιζέλος, μόλις πληροφορήθηκε το θάνατό του, δήλωσε: "ο θάνατος του Γιάννη Πάνου στερεί τα ελληνικά Γράμματα από ένα συγγραφέα σπάνιας ευαισθησίας που γνώριζε όσο λίγοι τη διαπλοκή ιστορικότητας, αφηγηματικότητας και φιλοσοφικού στοχασμού".

Εργογραφία 
 Από το στόμα της παλιάς Remington... (1981)
  Ιστορία των μεταμορφώσεων (1998)

Παραπομπές 

Νεοέλληνες λογοτέχνες